**Osnovna škola BAKAR**

**STATUT VIJEĆA UČENIKA**

**Članak 1.**

Vijeće učenika je predstavničko tijelo učenika Osnovne škole Bakar iz Bakra .Vijeće učenika ( u daljnjem tekstu Vijeće) čini po jedan predstavnik učenika ( u daljnjem tekstu vijećnik ) svakog razrednog odjela biran na satu razrednika. Vijećnikov mandat traje godinu dana. Vijećnik može više puta biti izabran za predstavnika razreda.

**Članak 2.**

Vijeće učenika ima svoje predstavnike: predsjednika Vijeća učenika i zapisničara koji obnaša dužnost tajnika i blagajnika. Predstavnici se biraju javnim predlaganjem i tajnim glasovanjem na prvom sastanku. Kandidat s najvećim brojem glasova postaje predsjednik, drugi po broju glasova obnaša dužnost zapisničara ( tajnika i blagajnika). Mandat predsjedništva traje jednu školsku godinu.

**Članak 3.**

Vijeće se sastaje 4 puta tijekom školske godine odnosno dva puta tijekom obrazovnog razdoblja) u prostorijama škole. Prvi saziv Vijeća saziva pedagoginja. Tijekom školske godine Vijeće saziva predsjednik vijeća. Ovisno o potrebi ili hitnosti svaki vijećnik može od predsjednika Vijeća zatražiti sastanak minimalno tri dana ranije.

**Članak 4.**

Vijeće na prvom sazivu donosi Godišnji plan rada Vijeća učenika. Pravo predlaganja imaju svi vijećnici. Prijedlozi se glasovanjem uvrštavaju u Godišnji plan rada Vijeća koji nije fiksan te se tijekom godine može mijenjati i nadopunjavati aktivnostima.

**DJELOKRUG RADA**

**Članak 5.**

Vijeće učenika raspravlja i daje prijedloge o pitanjima važnim za prava, obveze i interese učenika.

**Članak 6.**

Svrha je Vijeća razvijanje suradnje i izravnije komuniciranje učenika s učiteljima, Učiteljskim vijećem, Vijećem roditelja te gradskim institucijama i lokalnom zajednicom.

**Članak 7.**

Vijećnik može sudjelovati u radu tijela škole bez prava odlučivanja , kada se odlučuje o pravima i obvezama učenika

**Članak 8.**

Zadaća Vijeća učenika je:

* Predlaganje mjera za poboljšanje uvjeta rada u školi
* Promicanje prava i interese učenika
* Poticanje i njegovanje dijaloga, tolerancije i humanih odnosa
* Educiranje učenika iz područja ljudskih prava i prava djeteta
* Predlaganje mjera za poboljšanje školske discipline
* Razvijanje suradnje učenika i predstavnika lokalne zajednice
* Izrada i prezentacija i projekata
* Pomoć i sugestija u organizaciji kulturno zabavne djelatnosti škole
* Promicanje prevencije ovisnosti
* Sudjelovanje u provedbi izleta i ekskurzija
* Raspravljanje o rezultatima odgojno-obrazovnog rada i predlaganje mjera
* za njegovo unapređenje
* Predlaganje provedbe Kućnog reda škole
* Sudjelovanje u radu Vijeća učenika PGŽ
* Prema potrebi daje pritužbe ravnatelju škole, Učiteljskom vijeću i Školskom odboru u svezi statusa učenika i poslovanja škole.

**PRAVA I OBVEZE VIJEĆNIKA**

**Članak 9.**

**Prava vijećnika su :**

pravo glasa, pravo odlučivanja, sloboda izražavanja, iznošenje stavova razrednoga odjela, predlaganje mjera za rješenje problema i sudjelovanje u svim aktivnostima vezanim uz ingerencije Vijeća učenika.

**Članak 10.**

**Obveze vijećnika su:**

Sudjelovanje na sastancima Vijeća, iznošenje osobnih i stavova razrednoga odjela, demokratski dijalog i prenošenje prijedloga i zaključaka iznesenih na Vijeću ostalim učenicima i zaposlenicima škole te lokalnoj zajednici.

**PRESTANAK MANDATA**

Članak 11.

U slučaju povreda prava i dužnosti vijećnika, tajnim glasovanjem na sastanku Vijeća , vijećniku se prekida ili nastavlja mandat. Prije glasovanja vijećnik ima pravo obrazložiti i opravdati svoj postupak. Ostali vijećnici imaju pravo i obvezu ispitati vijećnika prije glasovanja.

U Bakru 7. rujna 2010.